సియాటెల్
గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్ మరియు క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్ మరియు ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
కొత్తపేట (గ్రామీణ)
తూర్పున చీరాల మండలం, ఉత్తరాన కారంచేడు మండలం, దక్షణాన చినగంజాం మండలం, పశ్చిమాన ఇంకొల్లు మండలం.
కొత్తపేట గ్రామ పంచాయతీ 1970లో ఏర్పాటయినది. 9,231 మంది ఓటర్లున్న ఈ గ్రామంలో, 2000 కు పైగా ఉద్యోగులు, 3000 పైగా వ్యాపారులు ఉన్నారు. కేవలం 10 సంవత్సరాలలో, 23 బహుళ అంతస్తుల భవనాలు వచ్చినవి. సిమెంటు రహదారులు, త్రాగునీటి పథకాలు, మురుగు కాలువల ఏర్పాటు, నందనవనాన్ని తలపించేలా మొక్కల పెంపకం, ఇక్కడి ప్రజల ప్రత్యేకతలు. ఈ గ్రామ పంచాయతీ ఆదాయం, సంవత్సరానికి 84 లక్షలు. [1]
కొత్తపేటకు చెందిన సాహుల్ ఖురేషీ ఇటీవల కర్నూలులోని నెహ్రూ యువకేంద్రంలో మూడు రోజులపటు నిర్వహించిన అండర్-16 వెయిట్ లిఫ్టింగ్ పోటీలలో 94 కిలోల విభాగంలో ప్రతిభ ప్రదర్శించి రజతపతకం సాధించాడు. స్నాచ్ లో 51 కిలోలు, క్లీన్ & జెర్క్ లో 61 కిలోలు ఎత్తి పతకం సాధించాడు. ఈ ఘనత సాధించిన ఇతడు 2016,జనవరిలో విజయవాడలో నిర్వహించు జాతీయస్థాయి పోటీలలో పాల్గొనడానికి అర్హత సాధించాడు. [2]